



PANEVĖŽIO RAJONO SAVIVALDYBĖS ADMINISTRACIJOS 
DIREKTORIUS

ĮSAKYMAS
DĖL PANEVĖŽIO RAJONO SAVIVALDYBĖS ADMINISTRACIJOS SUMONTUOTŲ KELTUVŲ (LIFTŲ) IŠMONTAVIMO IR KELTUVO (LIFTO), MOBILAUS KELTUVO AR LAIPTŲ KOPIKLIO IŠDAVIMO ASMENIMS SU NEGALIA TVARKOS APRAŠO PATVIRTINIMO

2023 m. lapkričio 6 d. Nr. A-472
Panevėžys


Vadovaudamasis Lietuvos Respublikos vietos savivaldos įstatymo 33 straipsnio 3 dalies 5 punktu, Būsto pritaikymo neįgaliesiems tvarkos aprašo, patvirtinto Lietuvos Respublikos socialinės apsaugos ir darbo ministro 2019 m. vasario 19 d. įsakymu Nr. A1-103 „Dėl Būsto pritaikymo neįgaliesiems tvarkos aprašo patvirtinimo“, 89 ir 93 punktais, Panevėžio rajono savivaldybės mero 2023 m. spalio 18 d. potvarkio Nr. M-372 „Dėl Būsto pritaikymo neįgaliesiems tvarkos aprašo nuostatų įgyvendinimo“, 1 punktu:
1. T v i r t i n u  Panevėžio rajono savivaldybės administracijos sumontuotų keltuvų (liftų) išmontavimo ir keltuvo (lifto), mobilaus keltuvo ar laiptų kopiklio išdavimo asmenims su negalia tvarkos aprašą (pridedama).
2. P r i p a ž į s t u  netekusiu galios Panevėžio rajono savivaldybės administracijos direktoriaus 2023 m. liepos 11 d. įsakymą Nr. A-360 „Dėl Panevėžio rajono savivaldybės administracijos sumontuotų keltuvų (liftų) išmontavimo ir keltuvo (lifto), mobilaus keltuvo ar laiptų kopiklio išdavimo asmenims su negalia tvarkos aprašo patvirtinimo“.
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.


Savivaldybės administracijos direktorius	Eugenijus Lunskis

PATVIRTINTA
Panevėžio rajono savivaldybės
administracijos direktoriaus
2023 m. lapkričio 6 d. įsakymu Nr. A-472

PANEVĖŽIO RAJONO SAVIVALDYBĖS ADMINISTRACIJOS SUMONTUOTŲ KELTUVŲ (LIFTŲ) IŠMONTAVIMO IR KELTUVO (LIFTO), MOBILAUS KELTUVO AR LAIPTŲ KOPIKLIO IŠDAVIMO ASMENIMS SU NEGALIA TVARKOS APRAŠAS

I SKYRIUS
BENDROSIOS NUOSTATOS

1. Panevėžio rajono savivaldybės administracijos sumontuotų keltuvų (liftų) išmontavimo ir keltuvo (lifto), mobilaus keltuvo ar laiptų kopiklio išdavimo asmenims su negalia tvarkos aprašas (toliau – Tvarkos aprašas) nustato Panevėžio rajono savivaldybės administracijos (toliau – Administracija) sumontuotų keltuvų (liftų) asmenims su negalia, kurie turėjo teisę į būsto pritaikymą, išmontavimo procedūras ir keltuvo (lifto), mobilaus keltuvo ar laiptų kopiklio (toliau – įrenginio) išdavimo asmenims, kurie turi teisę į būsto pritaikymą, tvarką ir sąlygas.
2. Tvarkos aprašas parengtas vadovaujantis Būsto pritaikymo neįgaliesiems tvarkos aprašu, patvirtintu Lietuvos Respublikos socialinės apsaugos ir darbo ministro 2019 m. vasario 19 d. įsakymu Nr. A1-103 „Dėl Būsto pritaikymo neįgaliesiems tvarkos aprašo patvirtinimo“ (toliau – Aprašas).

II SKYRIUS
ADMINISTRACIJOS SUMONTUOTŲ KELTUVŲ (LIFTŲ) IŠMONTAVIMO PROCEDŪRA

3. Jeigu asmuo, kuriam buvo pritaikytas būstas (sumontuotas keltuvas (liftas)), išsikėlė iš šio būsto ar mirė, asmuo ar jo turto paveldėtojas, ar atstovas privalo raštu nedelsdami informuoti keltuvo (lifto) įrengimą organizavusį Administracijos Socialinės paramos skyrių (toliau – skyrius) apie nereikalingą keltuvą (liftą):
3.1. jeigu asmuo, kuriam buvo pritaikytas būstas, išsikėlė iš šio būsto, jis arba atstovas, informuodamas apie šiame Tvarkos aprašo punkte nurodytas aplinkybes, nurodo asmens, kuriam buvo pritaikytas būstas, vardą, pavardę, gimimo datą, būsto adresą;
3.2. asmeniui, kuriam buvo pritaikytas būstas, mirus, jo turto paveldėtojas, informuodamas apie šiame Tvarkos aprašo punkte nurodytas aplinkybes, nurodo savo ir asmens, kuriam buvo pritaikytas būstas, vardą, pavardę, gimimo datą, būsto adresą, asmens mirties datą.
4. Administracijos skyrius, gavęs informaciją, nurodytą šio Tvarkos aprašo 3 punkte, su asmeniu ar jo paveldėtoju, ar atstovu pasirašo įrenginio grąžinimo aktą (Tvarkos aprašo priedas).
5. Administracijos skyrius sutikrina duomenis ar būsto pritaikymo asmenims su negalia eilėje yra asmuo, laukiantis keltuvo (lifto). Jei toks asmuo yra būsto pritaikymo asmenims su negalia eilėje, kviečiamas Būsto pritaikymo neįgaliesiems komisijos, patvirtintos Panevėžio rajono savivaldybės administracijos direktoriaus 2023 m. spalio 20 d. įsakymo Nr. A-455 „Dėl Būsto pritaikymo neįgaliesiems komisijos sudarymo ir darbo reglamento patvirtinimo“ 1 punktu (toliau – Komisija), posėdis.
6. Komisija priima sprendimą tenkinti (arba netenkinti) būsto pritaikymo poreikį asmeniui su negalia dėl keltuvo (lifto) poreikio ir priima sprendimą patvirtinti (nepatvirtinti) keltuvo (lifto), sumontavimą.
7. Jei Komisija priima sprendimą tenkinti būsto pritaikymo poreikį asmeniui su negalia dėl keltuvo (lifto) ir priima sprendimą patvirtinti keltuvo (lifto) sumontavimą Administracijos skyriaus specialistas, atsakingas už būsto pritaikymo asmenims su negalia viešųjų pirkimų organizavimą, vykdo keltuvo (lifto) išmontavimo ir sumontavimo darbų pirkimo procedūras.
8. Jei Komisija priima sprendimą netenkinti būsto pritaikymo poreikio asmeniui su negalia dėl keltuvo (lifto) įrengimo arba tokio poreikio Administracijos skyriui nėra pateikta, tuomet keltuvas (liftas) išmontuojamas. Už keltuvą (liftą) atsakingas Administracijos skyrius. 
9. Keltuvas (liftas) išmontuojamas vykdant keltuvo (lifto) išmontavimo darbų pirkimo procedūras, kurias atlieka šio tvarkos aprašo 7 punkte nurodytas specialistas.
10. Jei keltuvas (liftas) išmontuojant ar dėl kitų priežasčių sugadinamas ir jis pripažįstamas netinkamu (negalimu) naudoti, jis nurašomas, išardomas ir likviduojamas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu ir Vyriausybės nustatyta tvarka.
11. Keltuvas (liftas) tinkamas naudojimui perduodamas Administracijai.
12. Jeigu asmuo, kuriam buvo pritaikytas būstas, ar atstovas Aprašo 17 ir 18 punktuose nustatyta tvarka pakartotinai kreipiasi, prašydamas pritaikyti kitą būstą, ir nurodo, kad prieš tai pritaikytame būste asmuo kartais arba tam tikrais laikotarpiais gyvena, šiame būste sumontuotas keltuvas (liftas), kurio įrengimą organizavo administracija, neišmontuojamas.

III SKYRIUS
ADMINISTRACIJOS SUMONTUOTŲ KELTUVŲ (LIFTŲ) IŠMONTAVIMO DARBŲ FINANSAVIMAS

13. Keltuvo (lifto) išmontavimo išlaidos tuo atveju, kai jis nėra iš karto montuojamas kitame būste, o saugomas administracijoje, priskirtinos prie keltuvų (liftų) eksploatavimo išlaidų (Lietuvos Respublikos valstybės biudžeto lėšų skiriama – 80 procentų, Savivaldybės biudžetas – 20 procentų).
14. Jeigu keltuvas (liftas) išmontuojamas ir iš karto montuojamas kitam asmeniui su negalia, laukiančiam būsto pritaikymo eilėje, kuriam atėjo eilė, tuomet iš Lietuvos Respublikos valstybės biudžeto lėšų skiriama 60 procentų, iš Savivaldybės biudžeto – 40 procentų keltuvo (lifto) įrengimui skirtų lėšų.
15. Jeigu, nebaigus būsto pritaikymo darbų, asmuo, kuriam pritaikomas būstas, išsikėlė iš šio būsto ar mirė, statybos rangovas baigia pradėtus darbus, bet nepradeda likusių darbų, nors sąmatoje jie buvo numatyti, ir nepablogina būsto būklės, buvusios prieš pradedant pritaikymo darbus. Administracijos sumontuoti keltuvai (liftai) išmontuojami. Jei būstas nebuvo baigtas pritaikyti dėl to, kad asmuo, kuriam nustatytas būsto pritaikymo poreikis, iš šio būsto išsikėlė, sprendimas dėl kito būsto pritaikymo šiam asmeniui priimamas Aprašo 6 arba 7 punkte nustatyta tvarka.

IV SKYRIUS
ĮRENGINIO IŠDAVIMO ASMENIUI TVARKA 

16. Jeigu Administracija turi laisvą, nenaudojamą įrenginį, gali jį perduoti asmeniui su negalia, kuriam nustatytas būsto pritaikymo poreikis.
17. Administracijos skyrius, gavęs asmens, nurodyto šio Tvarkos aprašo 16 punkte, prašymą, sutikrina duomenis ar būsto pritaikymo asmenims su negalia eilėje yra asmuo, laukiantis įrenginio. Jei toks asmuo yra būsto pritaikymo asmenims su negalia eilėje, kviečiamas Komisijos posėdis.
18. Komisija priima sprendimą tenkinti (arba netenkinti) būsto pritaikymo poreikį asmeniui su negalia dėl įrenginio poreikio ir priima sprendimą patvirtinti (nepatvirtinti) įrenginio skyrimą (neskyrimą).
19. Jei Komisija priima sprendimą tenkinti būsto pritaikymo poreikį asmeniui su negalia dėl įrenginio skyrimo:
19.1. Administracijos skyrius informuoja asmenį apie priimtą sprendimą;
19.2. Administracijos skyriaus specialistas, atsakingas už būsto pritaikymo asmenims su negalia viešųjų pirkimų organizavimą, vykdo keltuvo (lifto) sumontavimo darbų pirkimo procedūras;
19.3. Administracijos skyrius, perdavęs asmeniui laikinai neatlygintinai valdyti ir įrenginiu naudotis, pasirašo su asmeniu panaudos sutartį, parengtą pagal Keltuvo (lifto), mobilaus keltuvo ar laiptų kopiklio panaudos sutarties formą (toliau – Sutartis) (Aprašo 6 priedas).
20. Įrenginio būklė ir kitos sąlygos nurodomos Sutartyje. 
21. Administracija nupirkusi ir (ar) sumontavusi įrenginį asmeniui su negalia išduoda įrenginį ta pačia tvarka, kaip nurodyta šio tvarkos aprašo 16-20 punktuose. 


V SKYRIUS
BAIGIAMOSIOS NUOSTATOS

22. Administracija tvarko keltuvų (liftų) apskaitą, užtikrina tinkamą šio turto būklę, vykdydama nuolatinę jo priežiūrą.
23. Jei įrenginio pirkimą ir įrengimą organizavo asmuo ar atstovas, įsigytas ir įrengtas įrenginys atitenka jo nuosavybėn, jis atsako už jo eksploataciją bei priežiūrą ir padengia su tuo susijusias išlaidas.
24. Ginčai, kilę dėl Administracijos ir Komisijos sprendimų bei veiksmų, sprendžiami Lietuvos Respublikos administracinių bylų teisenos įstatymo nustatyta tvarka.
25. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo nuostatomis.
26. Dokumentai saugomi Administracijoje Lietuvos Respublikos dokumentų ir archyvų įstatymo nustatyta tvarka.
__________________________


Panevėžio rajono savivaldybės administracijos 
sumontuotų keltuvų (liftų) išmontavimo ir keltuvo 
(lifto), mobilaus keltuvo ar laiptų kopiklio išdavimo 
asmenims su negalia tvarkos aprašo priedas

(Įrenginio grąžinimo akto forma)

PANEVĖŽIO RJONO SAVIVALDYBĖS ADMINISTRACIJOS
SOCIALINĖS PARAMOS SKYRIUS

ĮRENGINIO GRĄŽINIMO AKTAS 

20           m.                            d. Nr. _______
Panevėžys

	1. Panevėžio rajono savivaldybės administracijos Socialinės paramos skyriaus


	
	
	

	(specialisto pareigos)

	
	(specialisto vardas, pavardė)

	priėmė, 
	o
	
	
	

	
	

	(asmens vardas, pavardė)

	
	(adresas)

	perdavė
	įrenginį, kuris buvo išduotas
	

	
	
	(asmens, kuriam buvo pritaikytas būstas vardas, pavardė, gimimo metai)



	Įrenginio pavadinimas 
	Inventorinis
numeris
	Įsigijimo
vertė, Eur
	Likutinė
vertė, Eur
	Pastabos

	
	
	
	
	

	
	
	
	
	



	2. Grąžinto įrenginio komplektacija:

	□ pilna
	

	□ dalinė (nurodyti trūkstamas dalis)
	

	3. Grąžinimo priežastis:
	

	□ pasikeitė asmens sveikatos būklė
	

	□ asmuo išsikėlė
	

	□ įrenginys visiškai nusidėvėjo ir yra pripažintas netinkamu (negalimu) naudoti
	

	□ asmuo mirė
	

	□ kita priežastis (nurodyti)
	

	4. Įrenginio grąžinimo data:
	


5. Aktas sudarytas 2 vienodą juridinę galią turinčiais egzemplioriais – po vieną kiekvienai šaliai.

PRIĖMĖ:						PERDAVĖ:
Panevėžio rajono savivaldybės administracijos 	
Socialinės paramos skyrius				
Vasario 16-osios g. 27, 35185				
Panevėžys 

____________________________________		__________________________________
(įrenginį priėmusio specialisto asmens vardas, pavardė, parašas)			        (įrenginį perdavusio asmens vardas, pavardė, parašas)
_________________________

